CELEX: 62019TN0213
Language: da
Date: 2019-04-08 00:00:00
Title: Sag T-213/19: Sag anlagt den 8. april 2019 — AW mod Parlamentet

3.6.2019   
            
            
               DA
            
            
               Den Europæiske Unions Tidende
            
            
               C 187/85
            
         
      Sag anlagt den 8. april 2019 — AW mod Parlamentet
      (Sag T-213/19)
      (2019/C 187/91)
      Processprog: fransk
      
         Parter
      
      
         Sagsøger: AW (ved advokaterne L. Levi og S. Rodrigues)
      
         Sagsøgt: Europa-Parlamentet
      
         Sagsøgerens påstande
      
      
                  —
               
               
                  Søgsmålet fremmes til realitetsbehandling og sagsøgeren gives medhold.
               
            
                  —
               
               
                  Annullation af sagsøgtes afgørelser af 7. august 2018, hvorved sagsøgerens ansøgninger om anerkendelse af to sygdomme (nakkesmerter og nældefeberstress) som erhvervssygdomme blev afslået, samt om fornødent af afgørelsen af 19. februar 2019, hvorved sagsøgte afslog den klage, som sagsøgeren indgav den 16. oktober 2018 over afgørelserne af 7. august 2018.
               
            
                  —
               
               
                  Parlamentet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om tilsidesættelse af artikel 22, stk. 3, i den fælles ordning vedrørende risikodækning for ulykker og erhvervssygdomme for tjenestemænd ved De Europæiske Fællesskaber (herefter »den fælles ordning«) som følge af de processuelle ulovligheder, som blev begået af lægeudvalget.
               
            
                  2.
               
               
                  Andet anbringende om tilsidesættelse af artikel 22 i den fælles ordning samt af artikel 41 i Den Europæiske Unions charter om grundlæggende rettigheder, for så vidt som lægeudvalget ikke handlede uafhængigt, men efter instrukser fra Parlamentet.